Mosonmagyaróvár Nagytérségi Hulladékgazdálkodási Önkormányzati Társulás Társulási Tanács Elnökétől

 *8. sz. napirend*

**Előterjesztés**

**a Társulási Tanács 2023. december 11-i ülésére**

**Tárgy:** Mosonmagyaróvár Nagytérségi Hulladékgazdálkodási Önkormányzati Társulás „munkaszervezeti” feladatait ellátók jutalmazása

**Előterjesztő:** Dr. Árvay István elnök

|  |
| --- |
| Előkészítő szervezeti egység: Mosonmagyaróvári Polgármester Hivatal – Pénzügyi Osztálya |
| Készítette: Molnárné Nagy Edina – társulás gazdasági vezetője |
| Pénzügyi fedezetet a Társulás 2023. évi költségvetése biztosít |
| Törvényességi szempontból kifogást nem emelek, beterjesztésre alkalmas. |
| Fehérné dr. Bodó Mariann címzetes főjegyző |

A napirendet **nyilvános ülésen** javasolt tárgyalni, a határozat elfogadásához **egyszerű többség** szükséges.

**Tisztelt Társulási Tanács!**

Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa a Társulás 2023. évi költségvetését a 2/2023. (II.07.) TT. határozattal fogadta el.

Az elmúlt hét év mindegyikében a Társulás Tanácsa úgy döntött, hogy jutalmat állapít meg a Társulás „munkaszervezeti” feladatait ellátó, a Mosonmagyaróvári Polgármesteri Hivatal alkalmazásában álló köztisztviselők részére.

A keretösszeget ez évben bruttó 1.559.100 Ft + járulék összegben javasoljuk meghatározni.

*A szükséges forrás a Társulás 2023. évi költségvetésében a megbízási díjak és járulék rovat sorain teljes egészében rendelkezésre áll.*

A teljes bruttó keretösszeg felosztását a Társulás Elnökének hatáskörében javasoljuk biztosítani.

Tisztelt Tanács, kérjük az előterjesztés megtárgyalását és elfogadását.

Mosonmagyaróvár, 2023. november 30.

Dr. Árvay István sk.

elnök

**Határozati javaslat:**

**…/2023. (XII.11.) TT. határozat**

1. Mosonmagyaróvár Nagytérségi Hulladékgazdálkodási Önkormányzati Társulás Tanácsa felhatalmazza az Elnököt, hogy a Társulás költségvetésében a személyi juttatás és járulék, valamint a tartalék előirányzatának terhére mindösszesen bruttó 1.559.100 Ft + járulék keretösszeget a Társulás „munkaszervezetében” dolgozók jutalmazására fordítson.

Felelős: Dr. Árvay István elnök

Határidő: 2023. december 31.